**ОБЯВА**

**за приемане на проектни предложения за предоставяне на**

**безвъзмездна финансова помощ от страна на Република България**

Министерство на външните работи на Република България чрез Посолството на Република България в Украйна обявява процедура по приемане и подбор на предложения за проекти, които ще бъдат изпълнявани с безвъзмездна финансова помощ в рамките на официалната помощ за развитие на Република България с начален срок на изпълнение през 2020 година.

**Приоритетните области и направления за изпълнение на проекти на територията на Украйна са:**

* Подкрепа за образователни институции, включително чрез подобряване качеството на образование на деца с увреждания и в неравностойно положение
* Опазване на културното многообразие, чрез подкрепа за диалога между културите, културния обмен и реконструкция на културни центрове
* Насърчаване на предприемачеството чрез подобряване капацитета на държавните и местни институции, подпомагащи развитието на малкия и среден бизнес
* Подкрепа за развитието на медийната свобода и плурализъм.

**1. Цели и обхват на проектите:**

* Изграждане и оборудване на специализирани учебни кабинети (езикови, лаборатории, физкултурни салони и др.);
* Осъвременяване и попълване на библиотечния фонд на образователните институции;
* Модернизиране на инфраструктурата на образователните институции с цел осигуряването на достъп на лица с увреждания и специални потребности;
* Изграждане и оборудване на учебни кабинети за деца с увреждания;
* Организиране на курсове за повишаване квалификацията на педагогическия състав;
* Внедряване на съвременни технологии за повишаване качеството на учебния процес;
* Организиране и провеждане на фестивали (кино, театър, опера, танци, фолклор, музика и др.), изложби, концерти и др.;
* Ремонт и реконструкция на държавна или общинска културна инфраструктура (театри, кина, центрове, галерии);
* Финансиране и промотиране на филми, свързани с културното многообразие на страната;
* Създаване и подпомагане на съществуващи специализирани органи на държавната и местна администрация за оказване на консултантска помощ на представителите на малкия и среден бизнес;
* Организиране на курсове за повишаване квалификацията на служителите на държавната и местна администрация, ангажирани с развитието на малкия и среден бизнес;
* Създаване на електронни портали, предоставящи информация и административни услуги в интерес на развитието на малкия и среден бизнес;
* Финансиране на журналистически платформи и проекти, насочени към обективно отразяване на вътрешнополитическия живот в страната;

**2.   Целеви групи:**

-ученици и студенти (включително лица със специални потребности и в неравностойно положение);

- преподаватели и административен персонал на училища и университети;

- любители на театралното и филмово изкуство;

- предприемачи;

- служители на държавната и местна администрация;

- представители на малцинствени групи;

- журналисти на свободна практика;

- анализатори и политически експерти на свободна практика.

**3.  Очаквани резултати:**

- утвърждаване на доброто име и международния авторитет на България;

- повишаване качеството на образованието и внедряването на нови обучителни технологии;

- модернизиране на съществуващите пространства за култура;

- създаването на независими медийни проекти;

- организиране и провеждане на различни културни събития и утвърждаването им в културния календар на Украйна;

- подобряване на социално-икономическото развитие и доброто управление, водещо към устойчиво и приобщаващо икономическо развитие;

- намаляване на бедността и повишаването на благоденствието;

- задълбочаване на взаимодействието между институциите на централно, регионално и местно ниво.

**4. Допустими стойности на проектите:**

4.1. Минималната допустима стойност на проект е 5 000 лв.

4.2. Препоръчителната максимална стойност на проект е:

* за проекти, чиято основна цел е доставка на стоки и/или предоставяне на услуги - до 70 000 лв.;
* за проекти, чиято основна цел е извършване на ремонтни и/или строителни дейности - до 270 000 лв.

**5. Срокове за изпълнение и продължителност на проектите:**

5.1. Проектните предложения трябва да съдържат индикативен начален срок за изпълнение на проекта след 1 март 2020 г. и не по-късен от 30 ноември 2020 г.

5.2. Изпълнението на проекта трябва да приключи не по-късно от 31 декември 2022 г.

**6. Допустими кандидати:**

Първостепенни и второстепенни разпоредители с бюджет – юридически лица на (страната-партньор, в която ще се изпълнява проекта);

- Международни и местни неправителствени организации;

- Общини и техни обединения;

- Образователни институции (включително библиотеки), здравни и социални институции;

- Международни хуманитарни организации;

Не могат да кандидатстват за участие в предоставянето на помощ за развитие физически и юридически лица, за които са налице обстоятелства по чл. 23, ал. 3-8[[1]](#footnote-1) от Постановление № 234 на Министерския съвет от 01.08.2011 г. за политиката на Република България на участие в международното сътрудничество за развитие.

**7.   Допустими дейности и разходи по проектите:**

**7.1.**  **Разходите за изпълнение на проекта трябва да отговарят едновременно на следните условия:**

- да са законосъобразни;

- да са извършени срещу необходимите разходооправдателни документи - фактури или други документи с еквивалентна доказателствена стойност;

- да са в рамките на стойността на проекта;

- да не са финансирани със средства по друг проект, програма или каквато и да е друга финансова схема, произлизаща от националния бюджет, бюджета на ЕС или на друг донор.

**7.2.** **Задължителни дейности, които трябва да бъдат предвидени в проекта:**

- изготвяне на одитен доклад от независим финансов одитор;

- осигуряване на видимостта на предоставената финансова помощ, съгласно получените указания.

**7.3.** **Примерни дейности, които могат да бъдат финансирани:**

Допустимите, допринасящи за укрепване на публичните институции в Украйна, отговорни за разработване и прилагане на националната политика в приоритетните области, целящи да съдействат за засилване на тяхната прозрачност, отговорност и ефективност и допринасящи за укрепване развитието на гражданското общество и повишаване на приноса му за социалната справедливост, демокрацията и устойчивото развитие, например:

• Разработване на нови/осъвременяване на съществуващи обучителни модули;

• Организиране и провеждане на обучения за служителите от администрацията на Украйна;

• Провеждане на обучения по конкретни теми в български институции за обмен на добри практики и повишаване на квалификацията на служителите от администрацията на Украйна;

• Организиране и провеждане на семинари, форуми, конференции;

• Разработване на изследвания и стратегии.

• Дейности за повишаване на информираността за правата на гражданите;

• Дейности за насърчаване на мултикултурния диалог и за ограничаване на расизма, ксенофобията, словото на омраза, дискриминацията и нетърпимостта в обществото;

• Дейности за подобряване на диалога между неправителствените организации и местните, регионалните и националните власти.

* Дейности, свързани с подобряване качеството на инфраструктурата в съответната област и повишаване потенциала на обектите чрез доставка на оборудване и материали, строителни работи, възстановяване, подновяване, рехабилитация, мерки за запазване и подобряване на прилежащите сгради и инфраструктура, обществените сгради и други допълващи обекти, например:
* Доставка на оборудване и материали, предназначени за обекти държавна или общинска собственост – училища, болници, детски градини, домове за стари хора и т.н.
* Строителни работи за подобряване на обекти държавна или общинска собственост – училища, болници, детски градини, домове за стари хора и т.н.

**8. Необходими документи за кандидатстване:**

Формуляр за кандидатстване е наличен на следната интернет страница на български и английски език:

Формуляр на български език - <https://www.mfa.bg/upload/37116/Формуляр%20F.doc>

Формуляр на английски език -

<https://www.mfa.bg/upload/37117/App_Form_Development_2019%20F.doc>

Всички графи на формуляра следва да бъдат надлежно попълнени на български и/или английски език. В случай на установяване на пропуски, които възпрепятстват оценката на проектното предложение, Посолството на Република България в Украйна може да изисква в кратки срокове допълнителна информация. Неполучаването на такава информация в определения срок се счита за основание за отхвърляне на предложението.

**9. Начин и срокове за приемане на проектите:**

Крайният срок за набиране на проектните предложения е **28 юни 2019 г**., като същите следва да бъдат изпратени на електронния адрес на посолството [embassy.kiev@mfa.bg](mailto:embassy.kiev@mfa.bg).

**10. Допълнителна информация:**

Кандидатите се уведомяват за резултатите от оценяването до 10 работни дни от решението на компетентния орган. Посолството на Република България в Украйна няма задължение да информира кандидатите за основанията за одобрение или отхвърляне на постъпилите проектни предложения.

1. Виж Приложение 1 към обявата [↑](#footnote-ref-1)